《过梁伯遐柳庄三首 其三》
明代·韩上桂

水色含窗迥，山花带户垂。村舂催日落，野絮任风吹。

稻熟春醪美，瓜甘谷性宜。无人信幽豁，却守北山陲。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。